26/06/2020 | Administración LocalMunicipal
Betanzos
Modificación Ordenanza fiscal 21

O Pleno da Corporación, na sesión realizada o 30 de xaneiro de 2020, acordou aprobar inicialmente a modificación da da Ordenanza fiscal núm.21 reguladora da Taxa pola prestación de servizos nas instalacións deportivas municipais. Dado que no período de exposición pública non consta que se presentara ningunha reclamación ou alegación á mesma, considérase elevada a definitiva a devandita aprobación inicial da ordenanza fiscal núm.21, reguladora da Taxa pola prestación de servizos nas instalacións deportivas municipais do Concello de Betanzos, polo que remite o texto íntegro para a súa publicación no BOP. En uso das facultades concedidas polos artigos 133.2 e 144 da Constitución e polo artigo 106 da Lei 7/85, de 2 de abril, reguladora das bases do Réxime Local, e de conformidade co disposto nos artigos 15 a 19 do Real decreto lexislativo de 5 de marzo, polo que se aproba o texto refundido da Lei reguladora das Facendas Locais, o Concello de Betanzos establece a taxa por prestación de servizos nas instalacións deportivas municipais, a que se refire o artigo 20.4 do citado Real decreto, que se rexerá pola presente Ordenanza Fiscal, cuxas normas atenden ao previsto no artigo 57 do citado Real decreto lexislativo de 5 de marzo, polo que se aproba o texto refundido da Lei reguladora das Facendas Locais.1.-Constitúe o feito impoñible de esta taxa a prestación de servizos e a utilización das instalacións seguintes: A) Pavillón polideportivo municipal. a) Pista central. b) Ximnasio B) Piscina municipal.2.-Non están suxeitas ao pago as actividades deportivas organizadas polo Concello de Betanzos, ben directamente ou a través de outras entidades ás que se conceda o patrocinio municipal. Aplicaranse os beneficios fiscais previstos nas normas con rango de lei e nos tratados internacionais.1.-É suxeito pasivo, en concepto de contribuínte, a persoa física ou xurídica e as entidades a que se refire o artigo 33 da Lei Xeral Tributaria, que solicite a utilización das instalacións ou prestación dos servizos suxeitos e quen as utilice aínda sen obter a preceptiva autorización.2.-Responderán solidariamente das obrigas tributarias do suxeito pasivo, as persoas físicas e xurídicas a que se refiren os artigos 38.1 y 39 da Lei Xeral Tributaria.3.-Serán responsables subsidiarios os administradores das sociedades e os síndicos, interventores e liquidadores de quebras, concursos, sociedades e entidades en xeral, nos supostos e co alcance que sinala o artigo da Lei Xeral Tributaria. A determinación da contía a pagar realizarase mediante o sistema de cota fixa segundo as tarifas recollidas no artigo seguinte. Nos casos nos que así se determina, aplicarase o porcentaxe sinalado sobre unha base fixada en función da recadación obtida. Devindícase a taxa e nace a obriga de contribuír desde que se solicita a prestación dos servizos regulados nesta Ordenanza.1.-A xestión e recadación da taxa encoméndase ao concesionario das instalacións, se existira. Noutro caso correspondería aos Servizos Municipais.2.-Esixirase o depósito do importe dos dereitos polos servizos regulados nesta Ordenanza. As devolucións que procedan por falta de prestación do servizo debido a causa non imputable ao obrigado ao pago, tramitaranse polo procedemento que rexe o reintegro de pagos indebidos. Prestado o servizo, a cantidade ingresada en concepto de depósito aplicarase ao importe definitivo da taxa, esixíndose, no seu caso, a maior contía que resulte. O documento expedido servirá como notificación da liquidación practicada a todos os efectos.3.-O concesionario ou, noutro caso, os Servizos Municipais estenderán as cartas de pago, boletos, tickets ou documento que se estableza como xustificante de pago nos casos de actividades e espectáculos deportivos, festivais organizados por colexios e institucións e outros supostos similares.4.-Cando se trate de autorizacións para realizar actos por parte de sociedades, partidos políticos ou de espectáculos artísticos de índole non deportiva, a autorización solicitarase polo medio de instancia dirixida á Alcaldía. A resolución da Alcaldía sobre a procedencia ou improcedencia de conceder as autorizacións para a prestación dos servizos e utilización das instalacións, nos casos que proceda ditala de forma expresa, será notificada aos interesados e aos servizos encargados da súa execución. Simultaneamente aprobarase a liquidación provisional da taxa e acordarase a devolución do depósito constituído en caso de denegarse a utilización da instalación. Para a cualificación das infraccións tributarias, así como das sancións que ás mesmas corresponden en cada caso, estarase ao disposto nos artigos 77 e seguintes da Lei xeral tributaria e na Ordenanza xeral de xestión. A presente ordenanza entrará en vigor tras a perceptiva exposición pública da mesma e será de aplicación de acordo co disposto no R. D. Lexislativo 2/2004 de 5 de marzo polo que se aproba o Texto Refundido da Lei Reguladora Das Facendas Locais.” Betanzos, 19 de xuño de 2020 A alcaldesa, Asdo.: María Barral Varela